Ocjenjivanje u nastavi prirode i društva: kriterijumi ( I – IV) (primjer 1)

|  |  |  |  |  |  |
| --- | --- | --- | --- | --- | --- |
| ELEMENTI | ODLIČAN (5) | VRLODOBAR (4) | DOBAR (3) | DOVOLJAN (2) | NEDOVOLJAN (1) |
| USMENO ISPITIVANJE | Učenik je u potpunosti usvojio nastavne sadržaje,sve ključne pojmove i ostvario obrazovna postignuća. Naučeno gradivo razumije, logički ga povezuje sa srodnim sadržajima te kreativno primjenjuje usvojene vještine u novim situacijama. Samostalno otkriva uzročno posljedične veze i donosi zaključke. Zna samostalno objasniti i prepoznati zadate pojmove.  Aktivan i konstruktivan u radu. Motiviše ostale učenike. Na nastavu dolazi uvijek spreman. Pokazuje želju i volju za sticanjem novih znanja te voli istraživati. Ima razvijen visok stepen kulturnog ponašanja . | Nastavne sadržaje i ključne pojmove usvojio gotovo u potpunosti te ostvario obrazovna postignuća. Naučeno gradivo razumije, povezuje, primjenjuje i logički obrazlaže uz manji podsticaj učitelja.  Zaključke i uzročno posljedične veze obrazlaže na naučenim primjerima. Poznaje sve nastavne sadržaje, ali ih ne povezuje sa sličnim sadržajima. Gotovo uvijek aktivan i želi iskazati svoje znanje, sposobnosti i vještine. Pokazuje volju i želju za sticanjem novih znanja uz podsticaj učitelja. Na nastavu dolazi spreman. Samostalno uočava greške i ispravlja ih. Razvijena kultura ponašanja. | Nastavne sadržaje usvojio na nivou reprodukcije osnovnih pojmova.Obrazovna postignuća ostvarena su u većoj mjeri. Gradivo usvaja sporije i s razumijevanjem. Naučeno gradivo zna reprodukovati uz pomoć učitelja. Potrebna mu je pomoć u otkrivanju uzročno-posljedičnih veza i donošenju zaključaka. Radi uz povremenu pomoć, uočava greške i ispravlja ih uz pomoć. Aktivnost u radu i želja za sticanjem novih znanja je povremena. Na nastavu dolazi djelimično spreman. Kultura ponašanja na prosječnom nivou. | Nastavne sadržaje usvojio na nivou prisjećanja i prepoznavanja. Učenik poznaje ključne pojmove, ali ih ne zna sve objasniti te obrazovna postignuća nisu u potpunosti ostvarena. Prisjeća se osnovnih pojmova uz pomoć učitelja. Gradivo ne razumije u potpunosti, usvaja ga sporije i uz pomoć,ne zna ga primijeniti niti obrazložiti. Neodgovoran prema radu i gotovo nikad spreman. Potrebna mu je stalna podrška uz pojačanu kontrolu za rad. Ne uočava greške samostalno. Kultura ponašanja na niskom nivou. | Nastavne sadržaje ne zna i ne može ih reprodukovati ni uz pomoć učitelja. Gradivo ne razumije. Teško ga usvaja i uz podršku. Gotovo nikad nije spreman iskazati minimum naučenog. Neodgovoran prema radu i nikad nije spreman. Ni uz podršku i podsticaj ne pokazuje interes za predmet. Na nastavu dolazi nepripremljen i bez potrebnog pribora. Često ometa učenike i učitelja u radu. |
| PRAKTIČNI RADOVI | Praktične radove izvodi samostalno, precizno i spretno. Zna objasniti postupak i uzrok. Redovno nosi pribor za rad. Izrazito uredan u radu. | Praktične radove izvodi  samostalno, precizno i  spretno. Teže objašnjava  postupak i uzrok.  Redovno nosi pribor za  rad. | Praktične radove izvodi  uz malu pomoć  učitelja. Nije  sistematičan. Ponekad  nema pribor za rad. | Praktične radove izvodi  samo uz pomoć učitelja  ili roditelja kod kuće.  Često nema pribor za rad. | Praktične radove ne  izvodi niti uz dodatnu  motivaciju. Vrlo rijetko  nosi potreban pribor. |
| PISANE  PROVJERE | 90%-100% | 78% - 89% | 63% - 77% | 50% - 62% | 0% - 49% |
| DOMAĆI  ZADATAK | Uvijek tačno i redovno  rješava domaće zadatke  kreativno primjenjujući  stečena znanja iz prirode  i društva.  Zadaci su vrlo  uredni i često uradi i  više od zadatog | Redovno i uredno piše  domaće zadatke.  Zadatke uglavnom  izvršava tačno i na  vrijeme. | Neredovno piše domaće  zadatke. Zadatak mu je  često površan. | Povremeno motivisan da  izradi zadatke koji su  površno i djelimično  riješeni. Često zaboravlja  napisati domaći zadatak. | Ne piše domaće zadatke |

Elementi i kriterijumi praćenja i ojenjivanja učenika u nastavi prirode i društva (primjer 2)

|  |  |  |  |  |  |
| --- | --- | --- | --- | --- | --- |
| ELEMENTI | ODLIČAN (5) | VRLODOBAR (4) | DOBAR (3) | DOVOLJAN (2) | NEDOVOLJAN (1) |
| USMENO IZRAŽAVANJE | - u potpunosti usvojio obrađene sadržaje;  - kritički posmatra, logički povezuje i pomoću ključnih  pojmova samostalno izlaže sadržaje;  - praktično primjenjuje stečena znanja u svakodnevnom  životu;  - izvrsno se snalazi na karti. | bez većih poteškoća usvaja i povezuje gradivo;  - sigurno vlada znanjem i primjenjuje ga u novim situacijama;  - samostalno obrazlaže sadržaje, upoređuje i uglavnom  potkrepljuje vlastitim primjerima;  - pronalazi i objašnjava većinu potrebnih podataka na  Karti. | - obrađene sadržaje usvojio na prosječnom nivou;  - uglavnom reprodukuje temeljne pojmove, razumije gradivo,  ali ga ne zna primijeniti niti obrazložiti primjerima;  - na karti pronalazi tek najvažnije podatke. | - sadržaje usvojio na stepenu prepoznavanja;  - u manjoj mjeri razumije sadržaje i obrazlaže ih samo uz  pomoć učitelja;  - nesiguran u snalaženju na karti. | - izrazito teško usvaja gradivo;  - ne povezuje naučeno i ne zna ga primijeniti |
| **PRAKTIČNI RAD**  -Individualni rad, rad u paru i grupi- | - izvodi ih samostalno precizno i spretno;  - zna objasniti postupak i uzrok;  - kreativni su;  - poštuju pravila ponašanja u gupi;  - redovno nosi pribor za rad, izrazito uredan. | - razumiju zadatke;  - uz manje poteškoće pronalaze rješenje;  - tačno, ali nedovoljno precizno prezentuju rješenja;  - redovno nosi pribor za rad. | - potrebna im je pomoć u radu;  - teže pronalaze rješenja;  - nije sistematičan;  - u prezentaciji rješenja potrebna im je pomoć;  - ponekad nema pribor za rad. | - traže učiteljevu pomoć u podjeli zaduženja;  - zadatak dovršavaju s puno grešaka;  - površno prezentuju rješenja;  - često nema pribor za rad. | -nezainteresovani za rad;  - ometaju druge u radu;  - ne rješavaju zadatke;  - ne poštuju pravila ponašanja u grupi;  - rijetko nosi potreban pribor. |
| **ZALAGANJE** | - aktivan i vrlo konstruktivan u radu;  - motiviše ostale;  - pokazuje izraziti interes i sposobnosti u radu;  - uredno održava svoje radno mjesto;  - vrlo visok stepen samostalnosti, kulture življenja i  ekološke osviješćenosti. | - interes i sposobnost za predmet uspješno su razvijeni;  - aktivan na času;  - razvijena kultura ponašanja i ekološka svijest; | - povremeno aktivan na času;  - interes i sposobnosti za predmet su dobro razvijeni;  - kultura ponašanja i ekološka svijest na prosječnom nivou. | - treba mu dodatna motivacija za aktivnost;  - potrebna je stalna kontrola;  - kultura ponašanja, ekološka svijest, interes i sposobnosti  su na početnom nivou. | - nerado pristupa svim vrstama aktivnosti;  - često ometa ostale u radu;  - potreban stalan podsticaj i kontrola;  - kultura ponašanja, ekološka svijest, interes i sposobnosti su izrazito niski. |

**PRAKTIČNI RAD**

-Izrada plakata (postera)

**VREDNOVANJE POSTERA**

-Temu plakata dobijaju najmanje nedelju dana ranije kako bi

imali dovoljno vremena.

-Učenici imaju obavezu urađene plakate predati učitelju do

zajednički dogovorenog termina.

**KOMPONENTE ZA OCJENJIVANJE:**

1. Čitljivost postera na udaljenosti od 1 do 2 metra.

2. Optimalna količina sadržaja.

3. Naslov.

4. Tačnost sadržaja.

5. Prikazani bitni podaci.

6. Tekstualni sadržaj u naznakama(istaknut bitan sadržaj teksta).

7. Napisan jezički tačno.

8. Bitno naglašeno bojom, veličinom i/ili grafičkom oznakom.

9. Vizuelni sadržaji funkcionalno i sadržajno povezani s

tekstom.

10. Navedena imena učenika i datum izrade.